Ir-Regolament tal-Kummissjoni (KE) Nru 79/2003
tas-17 ta’ Jannar 2003
li jemenda r-Regolament (KE) Nru 1422/95 li jistipula regoli dettaljati għall-implementazzjoni ta’ l-importazzjoni tal-ġulepp magħqud fis-settur tas-zokkor
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 1260/2001 tad-19 ta’ Gunju 2001 fuq l-organizzazzjoni komuni tas-swieq fis-settur tas-zokkor [1], kig emendat mir-Regolament tal-Kummissjoni (KE) Nru 680/2002 [2], u partikolarment l-Artikolu 24(4) tiegħu,
Billi:
(1) Ir-Regolament (KE) Nru 1422/95 [3] jistipula l-prezzijiet rappreżentattivi fuq is-suq dinji, fuq il-bażi ta’ liema d-dazji addizzjonali fuq l-importazzjonijiet ta’ ġulepp magħqud huma fissati, huma normalment iffissati kull ġimgħa skond il-proċedura stipulata fl-Artikolu 42(2) tar-Regolament (KE) Nru 1260/2001.
(2) Is-sistema kurrenti tinvolvi l-istabbiliment ta’ prezzijiet rappreżentattivi u dazji addizzjonali kull ġimgħa, anki meta l-ammonti ma nbidlux jew ivarjaw ftit biss. Sabiex jiġi simplifkat u kjarifikat l-istabbiliment ta’ prezzijiet rappreżentattivi u dazji addizzjonali, provvista għandha tkun magħmulha għal prezzijiet rappreżentattivi u dazji addizzjonali li għandhom jiġu ffissati kull ġimgħatejn u għall-emendament tagħhom mill-Kummissjoni matul dan il-perjodu bla ħsara lil ċerti kondizzjonijiet preċisi.
(3) Il-miżuri previsti f’dan ir-Regolament huma skond l-opinjoni tal-Kumitat ta’ ġestjoni għaz-Zokkor,
ADOTTAT DAN IR-REGOLAMENT:
Artikolu 1
Fl-Artikolu 1 tar-Regolament (KE) Nru 1422/95, paragrafi 1 u 2 huma mibdulin b’dan li ġej:
"1. Id-dazji addizzjonali msejħa fl-Artikolu 24(1) tar-Regolament (KE) Nru 1260/2001 għandhom jiġu applikati lill-ġulepp magħqud li jaqa’ taħt il-kodiċi NM 1703 10 00 u 1703 90 00.
2. Għall-iskopijiet ta’ dan ir-Regolament, prezzijiet rappreżentattivi għall-ġulepp magħqud fuq is-suq dinji jew fuq is-suq ta’ l-importazzjoni tal-Komunità kif imsejħa fl-Artikolu 24(3) tar-Regolament (KE) Nru 1260/2001 għandha tfisser il-prezzijiet cif għal dawk il-prodotti stabbiliti u ffissati mill-Kummissjoni skond ir-Regolament (KE) Nru 785/68.
Dawk il-prezzijiet għandhom ikunu ffissati kull ġimgħatejn skond il-proċedura stipulata fl-Artikolu 42(2) tar-Regolament (KE) Nru 1260/2001. Il-Kummissjoni tista’ temendohom matul dak il-perjodu ta’ ġimgħatejn kull nhar il-Hamis fejn l-informazzjoni disponibbli lilha jindika bidla ta’ mill-inqas 0,5 EUR għal kull 100 kilogramma fil-prezzijiet rappreżentattivi ffissati qabel. L-Istati Membri għandhom jibagħtu lill-Kummissjoni sa nhar l-Erbgħa ta’ kull ġimgħa l-informazzjoni msejħa fl-Artikolu 3 tar-Regolament (KEE) Nru 785/68 li qiegħed għad-dispożizzjoni tagħhom."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 Jannar 2003.